ai4bharat/Pralekha huggingface dataset:
युवा व्यवहार आणि क्रीडा मंत्रालय
उपराष्ट्रपती एम वेंकय्या नायडू यांच्या हस्ते उद्या खेलो इंडिया विद्यापीठ क्रीडा स्पर्धा 2021 चे उद्घाटन
थावरचंद गेहलोत, अमित शाह, बसवराज बोम्मई, निर्मला सीतारामन, अनुराग सिंग ठाकूर आणि निशीथ प्रामाणिक हे नेते उद्घाटन समारंभात सहभागी होणार
मल्लखांब आणि योगासने या स्वदेशी खेळांसह एकूण 20 विविध क्रीडाप्रकारांमध्ये देशातील 200 हून अधिक विद्यापीठांमधील सुमारे 3879 स्पर्धक या स्पर्धांमध्ये भाग घेतील
देशाचे उपराष्ट्रपती एम वेंकय्या नायडू उद्या, रविवारी, बेंगळूरूमधील श्री कांतीराव इनडोअर प्रेक्षागृहामध्ये होणाऱ्या समारंभात, दुसऱ्या खेलो इंडिया विद्यापीठ क्रीडास्पर्धा 2021चे उद्घाटन करतील. या कार्यक्रमाला कर्नाटक राज्याचे राज्यपाल थावरचंद गेहलोत, केंद्रीय गृह व्यवहार मंत्री अमित शाह, कर्नाटकचे मुख्यमंत्री बसवराज बोम्मई, केंद्रीय अर्थ आणि कॉर्पोरेट व्यवहार मंत्री निर्मला सीतारामन, केंद्रीय क्रीडा आणि युवक व्यवहार मंत्री अनुराग सिंग ठाकूर तसेच केंद्रीय क्रीडा आणि युवक व्यवहार राज्यमंत्री निशीथ प्रामाणिक सन्माननीय अतिथी म्हणून उपस्थित राहणार आहेत.क्रीडा क्षेत्रात देशासाठी अभिमानास्पद कामगिरी करणाऱ्या आजी-माजी खेळाडूंच्या उपस्थितीने हा उद्घाटनपर कार्यक्रम आणखी रंगतदार होणार आहे.
यावेळी, कर्नाटक राज्याचे युवा सक्षमीकरण आणि क्रीडा मंत्री नारायण गौडा सन्माननीय अतिथी म्हणून उपस्थित असतील. कर्नाटक विधिमंडळाचे सदस्य बसवराज होराट्टी, कर्नाटकचे उच्च शिक्षण, माहिती तंत्रज्ञान आणि जैव-तंत्रज्ञान, विज्ञान आणि तंत्रज्ञान, कौशल्यविकास आणि उद्योजकता तसेच रोजगार मंत्री डॉ.अश्वथनारायण सीएन, शिवाजी नगरचे आमदार रिझवान अर्षद हे देखील या कार्यक्रमाला उपस्थित राहणार आहेत.
मल्लखांब आणि योगासने या स्वदेशी खेळांसह एकूण 20 विविध क्रीडाप्रकारांमध्ये देशातील 200 हून अधिक विद्यापीठांमधील सुमारे 3879 स्पर्धक भाग घेतील. कांतीराव प्रेक्षागृह संकुलामध्ये अॅथलेटिक्स आणि बास्केटबॉल या खेळांच्या स्पर्धा होतील तर भारतीय क्रीडा प्राधिकरणाच्या मैदानात नेमबाजीच्या स्पर्धा घेतल्या जातील आणि हॉकीचे सामने करिअप्पा मैदानात खेळले जातील. इतर सर्व क्रीडाप्रकार जैन शैक्षणिक संस्थेच्या मैदानात होतील.
या खेलो इंडिया विद्यापीठ क्रीडास्पर्धा 2021 मध्ये भाग घेणाऱ्या सुमारे 8000 हून अधिक स्पर्धक, प्रशिक्षक आणि अधिकाऱ्यांना स्पर्धांशी संबंधित कोणतीही माहिती कोणत्याही वेळी उपलब्ध व्हावी म्हणून अभिनव प्रकारचे एक नाविन्यपूर्ण मोबाईल अॅप तयार केले आहे. या समावेशक अॅपमध्ये निवास व्यवस्था, जेवणाची सोय, वाहतूक व्यवस्था, आपत्कालीन मदतीसाठीचे संपर्क क्रमांक, विविध क्रीडास्पर्धांच्या आयोजनाच्या ठिकाणी पोहोचण्यासाठी नकाशा आणि खेळांबाबत दिल्या जाणाऱ्या महत्त्वाच्या सूचना तसेच इतर आवश्यक माहिती उपलब्ध असेल.
श्रम आणि रोजगार मंत्रालय
ईपीएफओने आपल्या निवृत्तिवेतनधारकांना दिले 764 कोटी रुपये
नवी दिल्ली, 5 मे 2020
ईपीएफओ अर्थात कर्मचारी भविष्य निर्वाह निधी संस्थेच्या निवृत्तीवेतन योजनेत 65 लाख निवृत्तिवेतनधारक आहेत. कोविड-19च्या पार्श्वभूमीवर देशभरात केलेल्या टाळेबंदीच्यामुळे निवृत्तिवेतनधारकांची गैरसोय होऊ नये म्हणून ईपीएफओच्या 135 क्षेत्रीय कार्यालयांनी एप्रिल 2020 च्या निवृत्तीवेतन देयकाची आगाऊ व्यवस्था केली होती. ईपीएफओ अधिकारी आणि कर्मचार्यांनी सर्व अडचणींचा सामना करत भारतभरातील निवृत्तीवेतन वितरित करणाऱ्या बँकांच्या सर्व नोडल शाखांना 764 कोटी रुपये पाठविले. सर्व बँक शाखांना निवृत्तिवेतनधारकांच्या खात्यात निवृत्तिवेतनाची रक्कम जमा करण्याचे निर्देश देण्यात आले आहेत.
कोविड -19 संकटकाळात निवृत्तीवेतनधारकांना मदत करण्यासाठी ईपीएफओकडून या गरजेच्या वेळी निवृत्तिवेतनाचा वेळेवर पुरवठा करण्यास सर्वोच्च प्राधान्य दिले गेले आहे.
पंतप्रधान कार्यालय
पंतप्रधानांनी उत्कल दिनानिमित्त ओदिशातील लोकांना दिल्या शुभेच्छा
पंतप्रधान नरेंद्र मोदी यांनी, उत्कल दिनानिमित्त ओदिशातील जनतेला शुभेच्छा दिल्या आहेत.पंतप्रधान म्हणाले, की ओदिशातील संस्कृतीची जागतिक स्तरावर प्रशंसा केली जाते आणि ओदिशातील लोक भारताच्या प्रगतीत महत्त्वपूर्ण योगदान देत आहेत.
आपल्या ट्विटरसंदेशामध्ये पंतप्रधान म्हणाले;
"उत्कल दिबासच्या शुभप्रसंगी, ओदिशाच्या लोकांना शुभेच्छा!. ओदिशाचे लोक भारताच्या प्रगतीत महत्त्वपूर्ण योगदान देत आहेत आणि ओदिशाच्या संस्कृतीचे जागतिक स्तरावर कौतुक होत आहे. मी येणाऱ्या काळात ओदिशाचा विकास होवो,अशी प्रार्थना करतो."
माहिती आणि प्रसारण मंत्रालय
मेरी माटी मेरा देश मोहीम ही आपल्या स्वातंत्र्यसैनिकांना वाहिलेली आदरांजली आहे : अनुराग सिंह ठाकूर
मुंबईत नेहरू युवा केंद्रातर्फे आयोजित अमृत कलश यात्रेचे, केंद्रीय माहिती प्रसारण आणि युवा व्यवहार आणि क्रीडा मंत्री अनुराग सिंह ठाकूर यांच्या हस्ते उद्घाटन
केंद्रीय माहिती प्रसारण आणि युवा व्यवहार आणि क्रीडा मंत्री, अनुराग सिंह ठाकूर यांनी आज मुंबईत मेरी माटी मेरा देश अर्थात माझी माती माझा देश या अभियाना अंतर्गत, मुंबईच्या नेहरू युवा केंद्राने आयोजित केलेल्या अमृत कलश यात्रेचे उद्घाटन केले. यावेळी नेहरू युवा केंद्राचे अधिकारी, इतर मान्यवर आणि राष्ट्रीय सेवा योजनेचे  स्वयंसेवक उपस्थित होते. या सोहळ्याला संबोधित करताना केंद्रीय मंत्री अनुराग सिंह ठाकूर यांनी भारताच्या स्वातंत्र्याला 75 वर्षे पूर्ण झाल्याच्या स्मृती प्रित्यर्थ आणि आपल्या राष्ट्राच्या रक्षणासाठी हुतात्मा झालेल्या शूरवीरांचा सन्मान करण्यासाठी म्हणून सर्वांनी उपक्रमात सहभागी होण्याचे आवाहन केले. यावेळी मंत्री महोदयांनी, युवावर्गाने या मोहिमेत सक्रिय सहभाग घेऊन राष्ट्र उभारणीच्या कार्यात योगदान द्यावे, असेही आवाहन केले.
भारतभरातून गोळा केलेल्या या पवित्र मातीतूनच दिल्लीत युद्ध स्मारकाजवळ अमृत वाटिका साकार होईल, असे ते म्हणाले. आपल्या वीर स्वातंत्र्यसैनिकांना आपण यापेक्षा अधिक भावपूर्ण आदरांजली अर्पण करू शकणार नाही, असेही केंद्रीय माहिती आणि प्रसारण आणि युवा व्यवहार आणि क्रीडा मंत्र्यांनी सांगितले. नागरिकांनी 2047 पर्यंत समृद्ध भारत घडवण्यासाठी स्वतःला झोकून देण्याचे आवाहनही अनुराग ठाकूर यांनी यावेळी केले.
नवी दिल्ली, 13 नोव्हेंबर 2019
गोव्यात येत्या 20 ते 28 नोव्हेंबरदरम्यान होणाऱ्या 50 व्या भारतीय आंतरराष्ट्रीय चित्रपट महोत्सवाच्या इफ्फी 2019 च्या दृक श्राव्य गीताचे, माहिती आणि प्रसारण सचिव अमित खरे यांनी आज नवी दिल्लीत प्रकाशन केले.
Secretary, @MIB_India Amit Khare releases #IFFI2019 Anthem; the anthem is a harmonious blend of clips from over 50 films beautifully knitted along the Nav Rasas pic.twitter.com/nIEWdEO0tV
— PIB India  November 13, 2019
Secretary, @MIB_India Amit Khare releases #IFFI2019 Anthem; the anthem is a harmonious blend of clips from over 50 films beautifully knitted along the Nav Rasas pic.twitter.com/nIEWdEO0tV
या गीतात मनोरंजनाचा मूळ स्रोत ठळकपणे कसा मांडण्यात आला आहे हे सविचांनी पत्रकार परिषदेत विषद केले. 2200 वर्षांपूर्वी लिहिण्यात आलेल्या नाट्यशास्त्रात मनोरंजनाचे महत्व दडलेले आहे ते दर्शवणे हा यामागचा उद्देश असल्याचे खरे यांनी सांगितले.
Secretary @MIB_India Amit Khare releases a radio jingle to mark #IFFIGoldenJubilee #IFFI2019 #IFFI50 pic.twitter.com/CTkMgGuGrm
— PIB India  November 13, 2019
Secretary @MIB_India Amit Khare releases a radio jingle to mark #IFFIGoldenJubilee #IFFI2019 #IFFI50 pic.twitter.com/CTkMgGuGrm
इफ्फीच्या सुवर्णमहोत्सवी वर्षानिमित्त रेडिओ जिंगलचेही प्रकाशन करण्यात आले.
B.Gokhale/N.Chitale/P.Kor
रसायन आणि खते मंत्रालय
शेतकर्यांच्या मागणीची पूर्तता करण्यासाठी 27,500 मे.टन खत तुतीकोरीन बंदरावर दाखल
नवी दिल्ली, 28 ऑक्टोबर 2020
फर्टिलायझर्स अँड केमिकल्स त्रावणकोर लिमिटेड  द्वारा आयात केलेल्या मूरिएट ऑफ पोटॅश खताची वाहतूक करणारे तिसरे जहाज सोमवारी तुतीकोरीन बंदरावर दाखल झाले.
शेतकर्यांच्या मागणीची पूर्तता करण्यासाठी 27500 मे.टन पोटॅश खताची आयात केली आहे. सामान उतरवण्याचे व पोती भरण्याचे काम केले जात आहे.
या खेपीसह, फॅक्टने यावर्षी आतापर्यंत 82,000 मेट्रिक टन मूरिएट ऑफ पोटाशची आयात केली आहे.
एफएसीएटीचे मुख्य उत्पादन फॅक्टम फोस यासह मुरियट ऑफ पोटाश हे दक्षिण भारतातील शेतकर्यांचे आवडते खत आहे. कंपनी यावर्षी एमओपीच्या आणखी दोन ऑर्डर देण्याची योजना आखत आहे.
यापूर्वी खरीप हंगामात शेतकर्यांच्या मागणीची पूर्तता करण्यासाठी कंपनीने एमओपीची दोन आणि एनपीकेची एक खेप आयात केली आहे.
फॅक्ट ही देशातील सर्वात मोठ्या खतनिर्मिती कंपन्यांपैकी एक आहे. कंपनीने यावर्षी खताचे उत्पादन व विपणन या बाबतीतही चांगली कामगिरी केली आहे.B.Gokhale/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
भारतीय क्रिकेटपटू सलीम दुराणी यांच्या निधनाबद्दल पंतप्रधानांनी व्यक्त केला शोक
भारतीय क्रिकेटपटू सलीम दुराणी यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे
पंतप्रधानांनी ट्विटच्या माध्यमातून म्हटलं आहे की
"सलीम दुराणी जी क्रिकेटमधील आख्यायिका असून अत्यंत सुपरिचित म्हणून गणले जात. जागतिक पटलावर क्रिकेटमध्ये भारताच्या उदयात त्यांनी महत्त्वपूर्ण योगदान दिलं होतं. मैदानात आणि मैदानाबाहेर ते त्यांच्या शैलीसाठी परिचित होते. त्यांच्या निधनाने व्यथित झालो आहे . त्यांचे कुटुंबिय आणि मित्रपरिवाराचं आपण सांत्वन करतो . त्यांच्या आत्म्याला शांती लाभो.”
“सलीम दुराणी जी यांचे गुजरात सोबत फार जुने आणि जिव्हाळ्याचे संबंध होते. काही वर्ष ते सौराष्ट्र आणि गुजरात साठी खेळले होते. ते गुजरात मध्ये वास्तव्यास होते . मला त्यांच्याशी संवाद साधण्याची संधी मिळाली होती आणि त्यांच्या बहुआयामी व्यक्तिमत्वाचा माझ्यावर फार प्रभाव पडला होता. त्यांची उणीव नक्कीच भासत राहील.''
माजी भारतीय क्रिकेटपटू सलीम दुराणी यांच्यासोबत पूर्वी झालेल्या भेटींची काही क्षणचित्रही पंतप्रधान नरेंद्र मोदी यांनी सामायिक केली.
कार्मिक, सार्वजनिक तक्रार आणि निवृत्ती वेतन मंत्रालय
सार्वजनिक तक्रारींचे निवारण आणि सेवांचे वितरण सुधारण्यासाठी ‘प्रशासन गाव की ओर अर्थात गावापर्यंत प्रशासन’- ही देशव्यापी मोहीम
"सुशासन सप्ताह" यशस्वी होण्यासाठी पंतप्रधानांनी दिल्या शुभेच्छा
केंद्रीय मंत्री डॉ जितेंद्र सिंह 20-25 डिसेंबर 2021 दरम्यान आयोजित सुशासन सप्ताहाचे उद्घाटन करणार
कार्मिक, सार्वजनिक तक्रारी आणि निवृत्ती वेतन मंत्रालयाचा प्रशासकीय सुधारणा आणि सार्वजनिक तक्रारी विभाग , परराष्ट्र मंत्रालय, उद्योग आणि अंतर्गत व्यापार प्रोत्साहन विभाग, कार्मिक आणि प्रशिक्षण विभाग, निवृत्ती वेतन आणि निवृत्तीवेतनधारक कल्याण विभाग आणि पंचायती राज आणि ग्रामीण विकास मंत्रालय यांच्या सहकार्याने स्वातंत्र्याच्या अमृत महोत्सवाचा एक भाग म्हणून 20-25 डिसेंबर दरम्यान सुशासन सप्ताह साजरा करणार आहे.
केंद्रीय कार्मिक, सार्वजनिक तक्रारी आणि निवृत्ती वेतन राज्यमंत्री डॉ जितेंद्र सिंह 20 डिसेंबर 2021 रोजी नवी दिल्लीतील डॉ. आंबेडकर आंतरराष्ट्रीय केंद्रतील भीम सभागृह येथे सुशासन सप्ताहाच्या उद्घाटन समारंभात प्रमुख पाहुणे असतील. यावेळी “शासनाची बदलती प्रतिमा” या सुशासन पद्धतीवरील प्रदर्शनाचे ते उद्घाटन करतील. तसेच डॉ जितेंद्र सिंह गुड गव्हर्नन्स वीक पोर्टल सुरु करतील आणि प्रशासकीय सुधारणा आणि सार्वजनिक तक्रारी विभागाच्या 2 वर्षांच्या कामगिरीवरील पुस्तिकेचे प्रकाशन करतील. यावेळी “प्रशासन गाव की ओर ” हा चित्रपट दाखवण्यात येणार आहे.
“सुशासन सप्ताह”च्या यशासाठी शुभेच्छा देताना पंतप्रधान नरेंद्र मोदी यांनी आपल्या संदेशात म्हटले आहे, “स्वातंत्र्याच्या अमृत कालखंडात, आपण सर्वांगीण आणि सर्वसमावेशक विकास करण्यासाठी पारदर्शक व्यवस्था, कार्यक्षम प्रक्रिया आणि सुरळीत प्रशासन निर्माण करण्यासाठी वेगाने पुढे जात आहोत. या संदर्भात, या सप्ताहाची संकल्पना—प्रशासन गाव की ओर अर्थात गावापर्यंत प्रशासन ही अधिक प्रासंगिक ठरत आहे”
सुशासन सप्ताहाची संकल्पना आहे "प्रशासन गाव की ओर अर्थात गावापर्यंत प्रशासन " - सार्वजनिक तक्रारींचे निवारण आणि सेवा वितरण सुधारण्यासाठी एक देशव्यापी मोहीम देशातल्या सर्व जिल्हे, राज्ये आणि केंद्रशासित प्रदेशांमध्ये आयोजित केली जाईल. "प्रशासन गाव की ओर " मध्ये देशातील 700 हून अधिक जिल्हाधिकारी सहभागी होणार आहेत आणि आठवडाभर चालणाऱ्या या कार्यक्रमात तक्रारींचे वेळेवर निवारण आणि सेवा वितरण सुधारण्यासाठी ते तहसील/पंचायत समिती मुख्यालयाला भेट देतील.
25 डिसेंबर 2021 रोजी, "सुशासन दिन" साजरा केला जाईल. या प्रसंगी, “सुशासन सप्ताह-प्रशासन गाव की ओर” या विषयावरील चित्रपट दाखवण्यात येणार आहे आणि “गुड गव्हर्नन्स इंडेक्स- राज्ये/केंद्रशासित प्रदेशातील प्रशासनाचे मूल्यांकन” सुरु करण्यात येणार आहे. केंद्रीय गृहमंत्री आणि सहकार मंत्रीअमित शाह, डॉ. जितेंद्र सिंह, 25 डिसेंबर 2021 रोजी विज्ञान भवन येथे "सुशासन दिन" च्या समारोप सत्रात सहभागी होतील.
केंद्र सरकारची सर्व मंत्रालये/विभाग, सर्व राज्य सरकारे आणि जिल्हे या कार्यक्रमात सहभागी होणार आहेत.
पंतप्रधान कार्यालय
पंतप्रधानांनी जागतिक संस्कृत दिनाच्या देशाला शुभेच्छा दिल्या आहेत.
पंतप्रधान, श्री नरेंद्र मोदी यांनी जागतिक संस्कृत दिनानिमित्त सर्वांना शुभेच्छा दिल्या आहेत आणि या शुभेच्छा त्यांनी संस्कृत भाषेतूनच दिल्या आहेत.
आपल्या ट्विटमध्ये पंतप्रधान म्हणाले;
"एषा भाषा प्राचीना चेदपि आधुनिकी,
यस्यां गहनं तत्त्वज्ञानम् अस्ति तरुणं काव्यम् अपि अस्ति,
या सरलतया अभ्यासयोग्या परं श्रेष्ठदर्शनयुक्ता च,
तां संस्कृतभाषाम् अधिकाधिकं जनाः पठेयुः।
सर्वेभ्यः संस्कृतदिवसस्य शुभाशयाः।
रसायन आणि खते मंत्रालय
देशात रब्बी हंगामाची गरज भागवण्यासाठी युरिया, डीएपी, एमओपी, एनपीकेएस आणि एसएसपी खतांची पुरेशा प्रमाणात उपलब्धता
तामिळनाडूतील त्रिची आणि राजस्थानमध्ये खतांचा तुटवडा असल्याचे वृत्त काही माध्यमांमध्ये प्रसिद्ध झाले आहे. या बातम्या तथ्यांच्या अगदी विपरित आहेत. रब्बी हंगामाची गरज भागवण्यासाठी देशात आवश्यकतेहून अधिक प्रमाणात खतांची उपलब्धता आहे, असे स्पष्ट करण्यात आले आहे. भारत सरकार सर्व राज्यांना त्यांच्या त्यांच्या गरजांनुसार खतांचा साठा पाठवत आहे आणि योग्य प्रकारे आंतरराज्य आणि आंतरजिल्हा स्तरावर वितरण करून खतांच्या उपलब्धतेची सुनिश्चितता करण्याची जबाबदारी राज्य सरकारांची आहे, असे स्पष्ट करण्यात आले आहे.
देशात खालीलप्रमाणे खतांची उपलब्धता आहे.
युरियाः रब्बी हंगाम 2022-23 साठी युरियाची संपूर्ण देशस्तरीय आवश्यकता 180.18 लाख मेट्रिक टन  इतकी अंदाजित आहे. 16 नोव्हेंबर 2022 पर्यंत त्याची योग्य प्रमाणानुसार आवश्यकता ही 57.40 एलएमटी होती तर खत विभागाने 92.54 एलएमटीची उपलब्धता असेल, असे सुनिश्चित केले होते. याच कालावधीदरम्यान, युरियाची विक्री 38.43 एलएमटी इतकी करण्यात आली आहे. यापुढे, राज्यांकडे 54.11 एलएमटी साठा शिल्लक आहे. याव्यतिरिक्त, युरिया प्रकल्पांमध्ये 1.05 एलएमटी आणि बंदरांमध्ये 5.03 एलएमटी इतका उपलब्ध साठा युरियाची आवश्यकता भागवण्यासाठी आहे,
डीएपी - डीएपी खताची अखिल भारतीय स्तरावरील आवश्यकता रब्बी हंगाम 2022-23 साठी 55.38 एलएमटी इतकी अंदाजित आहे. 16 नोव्हेंबर 2022 पर्यंत प्रमाणानुसार डीएपीची आवश्यकता 26.98 एलएमटी इतकी असून खत विभागाने 36.90 एलएमटी उपलब्ध राहील, याची सुनिश्चितता केली आहे. याच कालावधीदरम्यान, डीएपीची विक्री 24.57 एलएमटी इतकी करण्यात आली आहे. राज्यांकडे डीएपीचा शिलकी साठा 12.33 एलएमटी इतका असून त्याव्यतिरिक्त, डीएपी प्रकल्पांमध्ये 0.51 एलएमटी तर बंदरांमध्ये 4.51 एलएमटी साठा डीएपीची गरज भागवण्यासाठी उपलब्ध आहे.
एमओपी - एमओपीची अखिल भारतीय स्तरावरील आवश्यकता रब्बी हंगाम 2022-23 साठी 14.35 एलएमटी अंदाजित आहे. तर प्रमाणानुसार 16 नोव्हेंबर 2022 पर्यंत एमओपीची गरज 5.28 एलएमटी इतकी असून खत विभागाने डीएपीचा साठा 8.04 एलएमटी इतका उपलब्ध राहील, याची सुनिश्चितता केली आहे. याच कालावधीत एमओपीची विक्री 3.01 एलएमटी इतकी झाली आहे. राज्यांकडे एमओपीचा शिलकी साठा 5.03 एलएमटी इतका असून या व्यतिरिक्त, एमओपीची गरज भागवण्यासाठी बंदरांमध्ये एमओपीचा 1.17 एलएमटी इतका साठा आहे.
एनपीकेएस- एनपीकेएस खताची अखिल भारतीय स्तरावर गरज रब्बी हंगाम 2022-23 साठी 56.97 एलएमटी इतकी अंदाजित आहे. तर प्रमाणानुसार त्याची आवश्यकता 16 नोव्हेंबर 2022 पर्यंत 20.12 एलएमटी आहे. त्याविपरित खत विभागाने एनपीकेएसचा 40.76 एलएमटी इतका साठा उपलब्ध राहील, याची सुनिश्चितता केली आहे. याच अवधीत, एनपीकेसची विक्री 15.99 एलएमटी इतकी झाली आहे. त्यापुढे, राज्यांकडे एनपीकेएसचा शिलकी साठा 24.77 एलएमटी इतका आहे. या व्यतिरिक्त, प्रकल्पांमध्ये 1.24 एलएमटी तर बंदरांमध्ये 2.93 एलएमटी साठा खताची गरज भागवण्यासाठी तयार आहे.
एसएसपी - एसएसपीची अखिल भारतीय स्तरावरील गरज रब्बी हंगाम 2022-23 साठी 33.64 एलएमटी इतकी अंदाजित करण्यात आली होती. प्रमाणानुसार 16 नोव्हेंबर 2022 पर्यंत त्याची आवश्यकता 14.05 एलएमटी इतकी असून खत विभागाने 24.79 एलएमटी एसएसपी उपलब्ध राहील, याची सुनिश्चिती केली. या अवधीत, एसएसपीची विक्री 9.25 एलएमटी इतकी झाली. तर, राज्यांकडे 15.54 एलएमटी इतका शिलकी साठा आहे. या शिवाय, खत प्रकल्पांमध्ये 1.65 एलएमटी साठा खताची गरज भागवण्यासाठी उपलब्ध आहे.
अशा प्रकारे, युरिया, डीएपी, एमओपी, एनपीकेएस आणि एसएसपी खतांचा पुरेस साठा रब्बी हंगामातील गरज भागवण्यासाठी उपलब्ध आहे.
पंतप्रधान कार्यालय
आंतरराष्ट्रीय व्याघ्र दिनाचे औचित्य साधून, पंतप्रधान नरेंद्र मोदी यांनी व्याघ्र संरक्षणासाठी कार्य करणाऱ्यांच्या प्रयत्नांचे केले कौतुक
नवी दिल्ली, 29 जुलै 2022
पंतप्रधानांनी ट्विट संदेशात म्हटले आहे :
“आंतरराष्ट्रीय व्याघ्र दिनानिमित्त, व्याघ्र संरक्षणासाठी सक्रीय असणाऱ्या सर्वांचे मी कौतुक करतो. भारतात 75,000 चौरस फुटांपेक्षा अधिक भूक्षेत्रावर 52 व्याघ्र प्रकल्प वसलेले आहेत, ही बाब निश्चितच आपल्या सर्वांसाठी अभिमानास्पद आहे. व्याघ्र संरक्षणात स्थानिक समाजाला सहभागी करून घेण्यासाठी नवनवीन उपाययोजना केल्या जात आहेत.”R.Aghor/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरणाने केला 84 कोटींचा महत्वपूर्ण टप्पा पार.
गेल्या 24 तासात 72 लाखांहून अधिक लसींच्या मात्रा देण्यात आल्या.
भारतात रुग्ण बरे होण्याचा सध्याचा दर 97.78%
गेल्या 24 तासात कोरोनाच्या 31,382 नव्या दैनंदिन रुग्णांची नोंद
देशातली सध्या उपचाराधीन रुग्णसंख्या  एकूण रुग्णांच्या 0.89% आहे.
साप्ताहिक पॉझीटीव्हिटी दर  गेले 91 दिवस 3% पेक्षा कमी
भारतात गेल्या 24 तासात 72,20,642 मात्रा, देण्यात आल्या असून आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारतात कोविड-19 प्रतिबंधक लसींच्या आतापर्यंत एकूण 84 कोटींपेक्षा अधिक मात्रा  देण्यात आल्या आहेत. एकूण 82,23,242 सत्रांद्वारे या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या, वयोगटनिहाय एकूण लसीकरणाच्या आकडेवारीत पुढीलप्रमाणे लसींच्या मात्रांचा समावेश आहे-
|
|
HCWs
|
|
1st Dose
|
|
1,03,70,563
|
|
2nd Dose
|
|
88,01,251
|
|
FLWs
|
|
1st Dose
|
|
1,83,48,120
|
|
2nd Dose
|
|
1,47,20,755
|
|
Age Group 18-44 years
|
|
1st Dose
|
|
34,09,34,722
|
|
2nd Dose
|
|
6,89,23,655
|
|
Age Group 45-59 years
|
|
1st Dose
|
|
15,45,17,383
|
|
2nd Dose
|
|
7,22,23,600
|
|
Over 60 years
|
|
1st Dose
|
|
9,87,31,605
|
|
2nd Dose
|
|
5,39,46,372
|
|
Total
|
|
84,15,18,026
गेल्या 24 तासात 32,542 रुग्ण कोविडमुक्त झाले असून  यामुळे कोरोनाची लागण झालेल्यांपैकी एकूण 3,28,48,273 रुग्ण कोविडमुक्त झाले आहेत.
त्यामुळे बरे होण्याचा दर आता 97.78%.झाला आहे. बरे होण्याचा दर सध्या गेल्या मार्च 2020 पासून सर्वाधिक स्तरावर आहे.
केंद्र आणि राज्य सरकार/केंद्रशासित प्रदेश यांच्या समन्वित प्रयत्नांचा परिणाम म्हणून सलग 89 दिवसांपासून 50,000 पेक्षा कमी नव्या दैनंदिन रुग्णांची नोंद आता होत आहे.
गेल्या 24 तासात 31,382 नव्या रुग्णांची नोंद झाली
देशात उपचाराधीन रुग्णांची संख्या 3,00,162 आहे. उपचाराधीन रुग्णांची संख्या, आतापर्यंत एकूण पॉझिटीव्ह रुग्णांच्या 0.89% आहे. ही गेल्या मार्च 2020 पासून सर्वात कमी आहे.
देशभरात चाचण्या करण्याच्या क्षमतेत वाढ सुरु आहे.. देशात गेल्या 24 तासात एकूण 15,65,696 चाचण्या करण्यात आल्या. भारताने आतापर्यंत एकूण 55.99 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.07% असून गेले 91 दिवस 3% पेक्षा कमी आहे. दैनंदिन पॉझीटीव्हिटी दर 2.00% इतका आहे. दैनंदिन पॉझीटीव्हिटी दर गेले 24 दिवस 3% पेक्षा कमी आणि 108 दिवस 5% पेक्षा कमी आहे.
ग्राहक व्यवहार, अन्न आणि सार्वजनिक पुरवठा मंत्रालय
गेल्या वर्षीच्या एकूण खरेदीला मागे टाकत रब्बी विपणन हंगाम 2023-24 मध्ये आतापर्यंत गव्हाच्या खरेदीने ओलांडला 260 एलएमटीचा टप्पा
मध्यवर्ती भांडारात गहू आणि धानाचा एकत्रित साठा 579 एलएमटीपेक्षा अधिक
सध्याच्या गहू खरेदी दरम्यान हमीभावाने केलेल्या 47,000 कोटी रुपयांच्या खरेदीने 21 लाखांहून अधिक शेतकऱ्यांना फायदा
नवी दिल्ली, 1 जून 2023
चालू रब्बी विपणन हंगाम  2023-24 दरम्यान गहू खरेदी सुरळीतपणे सुरू आहे.चालू हंगामात गव्हाची खरेदी उत्तरोत्तर वाढत असून 30.05.2023 पर्यंत ही खरेदी 262 लाख मेट्रिक टन  झाली आहे , सध्याच्या गहू खरेदीने गतवर्षीच्या एकूण 188 एलएमटी खरेदीला 74 एलएमटीने मागे टाकत हा टप्पा गाठला आहे. सध्याच्या गहू खरेदी दरम्यान हमीभावाने केलेल्या 47,000 कोटी रुपयांच्या गहू खरेदीने 21 लाखांहून अधिक शेतकऱ्यांना फायदा झाला आहे. पंजाब, मध्य प्रदेश आणि हरयाणा या तीन राज्यांचा अनुक्रमे 121.27 एलएमटी, 70.98 एलएमटीआणि 63.17 एलएमटीच्या खरेदीसह गहू खरेदीत मोठा वाटा आहे.
अवकाळी पावसाचा परिणाम गव्हावर झाल्याच्या पार्श्वभूमीवर,गव्हाच्या गुणवत्तेच्या वैशिष्ट्यांमध्ये भारत सरकारने दिलेली शिथिलता;; गाव/पंचायत स्तरावर सुरु केलेली खरेदी केंद्रे ; सहकारी संस्था/ ग्रामपंचायती/ अडते इत्यादी मार्फत खरेदी त्याचप्रमाणे जास्तीत जास्त गहू उत्पादकांपर्यंत पोहोचण्यासाठी आधीच अस्तित्वात असलेल्या नियुक्त खरेदी केंद्रांव्यतिरिक्त खरेदी प्रक्रिया करताना एफपीओना संलग्न करण्याची दिलेली परवानगी हे या वर्षीच्या निकोप खरेदीत महत्त्वाचे योगदान देणारे घटक आहेत.
धान खरेदीही सुरळीत सुरू आहे. खरीप विपणन हंगाम  2022-23 मध्ये खरीप पिकाच्या खरेदी दरम्यान 30.05.2023 पर्यंत 385 एलएमटी धान खरेदी करण्यात आली असून अजून 110 एमएमटी धानाची खरेदी बाकी आहे. खरीप विपणन हंगाम 2022-23 मध्ये रब्बी पिकाच्या खरेदी दरम्यान 106 एलएमटी धान खरेदी करण्याचा अंदाज आहे.
मध्यवर्ती भांडारामध्ये गहू आणि धानाचा यांचा एकत्रित साठा 579 एलएमटी  पेक्षा अधिक आहे यामुळे देशाच्या अन्नधान्याच्या गरजा पूर्ण करण्यासाठी देश सुस्थितीत आहे.
S.Thakur/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
पंतप्रधान कार्यालय
आशियाई क्रीडा स्पर्धेत सुवर्णपदक प्राप्त केल्याबद्दल हॉकीच्या पुरुष संघाचे पंतप्रधानांनी केले अभिनंदन
आशियाई क्रीडा स्पर्धांमध्ये हॉकीत सुवर्णपदक पटकावल्याबद्दल पुरुष हॉकी संघाचे पंतप्रधान नरेंद्र मोदी यांनी अभिनंदन केले आहे.
संघाची दृढ निष्ठा, ध्यास आणि उर्जा यांचे कौतुक करून पंतप्रधानांनी भविष्यातील यशासाठी त्यांना शुभेच्छा दिल्या आहेत.
आपल्या एक्स या समाजमाध्यमावरील संदेशात पंतप्रधानांनी म्हटले आहे
"आशियाई क्रीडा स्पर्धांमध्ये आपल्या पुरुष हॉकी संघाने सुवर्णपदकासहित मिळवलेले यश उल्हासित करणारे आहे. या विशेष कामगिरीसाठी हॉकीच्या संघाचे हार्दिक अभिनंदन. या संघाची दृढ निष्ठा ध्यास आणि ऊर्जा यामुळे त्यांनी स्पर्धाच नाही तर अगणित भारतीयांची मनेदेखील जिंकली आहेत. हे यश म्हणजे त्यांच्यातील क्षमतेचा एक दाखला आहे. यापुढील यशासाठी त्यांना शुभेच्छा.
गृह मंत्रालय
केंद्रीय गृह मंत्री अमित शहा यांनी कोळसा मंत्रालयाच्या एक खिडकी मंजुरी पोर्टलचा केला प्रारंभ
नवी दिल्ली, 11 जानेवारी 2021
भारतात कोळसा खाणीसाठी आवश्यक परवानग्या आणि मंजुरी देण्यासाठीच्या एक खिडकी मंजुरी पोर्टल हा एकात्मिक मंच कोळसा मंत्रालयाने आज सुरु केला. केंद्रीय गृह मंत्री अमित शहा यांनी आज नवी दिल्लीत आयोजित कार्यक्रमात या पोर्टलचा प्रारंभ केला. केंद्रीय कोळसा आणि खाण मंत्री प्रल्हाद जोशी यावेळी उपस्थित होते.
देशाच्या पहिल्या वाणिज्यिक कोळसा खाण लिलावासाठी 19 यशस्वी बोलीदारांना आज खाण पट्टे मंजूर करण्यात आल्याचे अमित शहा यांनी यावेळी सांगितले. यामुळे राज्यांना वार्षिक सुमारे 6500 कोटी रुपयांचा महसूल मिळणार असून 70,000 पेक्षा जास्त रोजगाराची निर्मिती होणार आहे.
आम्ही कोळसा क्षेत्रात सुधारणा केली आहे आणि आता कोळसा क्षेत्र देशात परिवर्तन घडवून आणेल असे जोशी यांनी सांगतले. किमान सरकार, कमाल प्रशासन या धोरणाला अनुसरून एक खिडकी मंजुरी पोर्टल सुरु करण्यात आल्याचे ते म्हणाले. भारतीय कोळसा क्षेत्रात व्यवसाय सुलभतेसाठी हा महत्वाचा टप्पा ठरेल असे ते म्हणाले.
देशात कोळसा खाण सुरु करण्यासाठी सध्या 19 महत्वाच्या मंजुऱ्या आणि परवानग्या लागतात. परवानगी आणि मंजुरी यासाठी एकात्मिक मंच नसल्यामुळे प्रकल्पासाठी मंजुरी आणि परवानग्या मिळवण्यासाठी विविध मंत्रालये आणि सरकारी खात्यापर्यंत पोहोचावे लागत असे, त्यामुळे कोळसा खाण कार्यान्वित होण्यासाठी विलंब होत असे.
आता संपूर्ण प्रक्रिया एक खिडकी मंजुरी पोर्टल द्वारे सुलभ होणार आहे. पोर्टलचे मायनिंग प्लान मोड्यूल सोमवारी सुरु करण्यात आले आणि इतर मंजुऱ्याबाबतचे मोड्यूल टप्याटप्याने जोडण्यात येतील. भारताच्या पहिल्या वाणिज्यिक खाण लिलावासाठी 19 यशस्वी बोलीदारांसमवेत कोळसा मंत्रालयाने करार केले यामध्ये वेदांत लिमिटेड, अदानी एन्टरप्रायझेस, जिंदाल पॉवर, हिंडाल्को इंडस्ट्री यांचा समावेश आहे. भारताच्या पहिल्या वाणिज्यिक खाण लिलावामुळे भारताची कोळसा आयात 20% कमी होणार असल्याने आत्मनिर्भर भारत अभियानाला बळकटी मिळणार आहे. एसबीआय कॅपिटल मार्केट ही व्यवहार सल्लागार असून लिलावासाठी मंत्रालयाला त्यांनी मदत केली आहे आणि यासाठी कार्यपद्धती आखली आहे.
यशस्वी लिलाव झालेल्या या 19 खाणीतून राज्यांना वार्षिक 6,656 कोटी रुपयांचा महसूल मिळणार आहे. लिलावामध्ये तीव्र स्पर्धा होती सर्वोच्च प्रीमियम 66.75% आणि सरासरी प्रीमियम 27% राहिला. मध्य प्रदेश, छत्तीसगड, ओदिशा, झारखंड आणि महाराष्ट्र या पाच राज्यात या खाणी असून वार्षिक 51 दशलक्ष टन एकत्रित पीक रेटेड कपॅसिटी  आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
आयुष मंत्रालय
आयुष मंत्रालय आणि आघाडीच्या योग शिक्षण संस्थानी संयुक्तरित्या केले “कोविड-19 महामारीत आरोग्य संपन्नतेसाठी योग” या ऑनलाईन कार्यक्रमाचे आयोजन
“एकात्मता आणि आरोग्य यासाठी योगा- 2019” या संयुक्तरित्या सुरू असलेल्या कार्यक्रमाचा भाग म्हणून आयुष मंत्रालय आणि काही मुख्य योग शिक्षण संस्थांनी आभासी मंचावर “कोविड-19 महामारी स्वास्थ्य संपन्नतेसाठी योग” या एक दिवसीय कार्यक्रमाचे आयोजन केले आहे. आरोग्यासाठी योगाचे फायदे लोकांना घरबसल्या कळावेत या उद्देशाने 25 एप्रिल 2021 रोजी या कार्यक्रमाचे आयोजन करण्यात आले आहे.
महामारीमुळे लोकांच्या शारीरिक व मानसिक आरोग्यावर होणाऱ्या परिणामांबद्दल जागरूकता वाढताना दिसत आहे. याच वेळी लोकांच्या आरोग्यासाठी अनेक पद्धतीने, अनेक प्रकारे लाभदायी ठरणारी योगपद्धती लोकांच्या उपयोगास येईल. निरामय आरोग्य आणि तणाव मुक्ती या योगपद्धतीच्या वैशिष्ट्यांमुळे सध्याच्या वास्तवात दैनंदिन समतोल साधण्यासाठी योग्य पद्धत म्हणून योग-पद्धती कामी येईल. 25 एप्रिल 2021 या दिवशीचा एक दिवसीय कार्यक्रम हा संदेश लोकांपर्यंत पोहोचवण्यासाठी प्रयत्न करेल.
आयुष मंत्रालयाच्या फेसबुक  आणि युट्युब  हँडलवरून या कार्यक्रमाचे थेट प्रक्षेपण होईल. मोरारजी देसाई राष्ट्रीय योग संस्थेने ठरवलेल्या योग नियमांबद्दल एक महत्वाचा भाग या कार्यक्रमात असेल. कोविड प्रतिबंधासाठी हा भाग उपयुक्त ठरेल. वर दिलेल्या हँडल्स वरून सकाळी 8 वाजता या भागाचे प्रक्षेपण होईल. इतर महत्वाच्या भागांमध्ये संध्याकाळी 5 वाजता covid-19 वर एक वेबीनार असेल. त्यात अनेक मान्यवर भाग घेऊन आपले विचार मांडतील.